Кубак і дыпломы нашым пераможцам уручыў галоўны спецыяліст аддзела службы і боегатоўнасці падраздзяленняў абласнога УМНС Аляксандр Аніскевіч. Ён пажадаў калегам поспехаў і далейшых дасягненняў, таму што ў пачатку чэрвеня адбудуцца спаборніцтвы па валейболе на рэспубліканскім узроўні. Актыўная падрыхтоўка ідзе ўжо зараз, пазней удзельнікі паедуць на двухтыднёвыя трэніровачныя зборы ў горад над Бугам. Сярод прадстаўнікоў Брэстчыны ў сталіцу адправяцца жабінкаўцы Ігар Антанюк, Глеб Місуна і Аляксандр Галаванчук.